България в международните медии | Начало | DW | 22.12.2005
Кога България ще влезе в ЕС и ще има ли нови кръгове на разширявания , рокади на посланници, икономика и спорт – по тези теми международните медии споменават днес България.
Електронният сайт Ойрактив помества сбита информация, озаглавена “Перспективите за разширяването остават неясни” . Пояснено е , че Европа е обзета от умора и, че способността на общността да приема нови членки е намаляла. В края на документа е отбелязано, че през май 2006 Еврокомисията ще представи докладите си за България и Румъния, в които или ще има определени дати за прием, или ще бъде задействана предпазната отлагателна клауза. Предполага се – пише изданието – че Букурещ и София ще бъдат приети в ЕС на 1 януари 2007. Швейцарското издание Шафхаузер Нахрихтен помества материал за намеренията на Австрия като бъдещ ротационен председател на общността и разбирането и да бъде“честен посредник”. Изданието коментира, че австрийските представители първо са изявявали големи амбиции, а сега предвидливо се опитват да намалят очакванията, отправени към тях. Цитирана е и външната министърка Пласник, която казва: “ние не сме чудотворци”. Швейцарското издание споменава, че сред приоритетните задачи на австрийското председателство ще бъдат приемането на България и Румъния в общността, както и постепенното сближаване с държавите от западнобалканския регион. Британското Електронното издание Монстерс енд Критикс публикува интервю с румънския премиер Калин Попеску Търичану, в което той заявява, че Западът има задължение да продължи процесите на разширяване и да даде перспектива и на държавите от западните Балкани сред като България и Румъния бъдат приети в общността. Редица немски издания днес пишат за рокадата от посланници, сред които и изпращането на досегашния германски посланик в София Харалд Киндерман в Израел. Съобщения по този повод има във вестниците “Ди Велт”, Зюддойче Цайтунг и др.
Голям брой икономически информации, свързани с България, има днес в различни международни медии. Гръцкия сайт “Репортер” съобщава, за намерението на агенция Муудис да преразгледа кредитния рейтинг на България с възможността да бъде повишен. Австрийският вестник “Ди Пресе” пише за променената стратегия на Виенската борса , която щяла да се опитва да създава сътрудничества на базата на централноевропейския капиталов пазар. По повод експанзионистичните цели на виенчани, изданието пише, че гладът им за нови придобивки не е задоволен. В момента, в който нещо се предложи за продан, ще участваме –заявяват от Виенската борса и става ясно, че очакват някои обявени от България намерения за приватизация да се реализират. Оберйостеррайхише Нахрихтен коментира, че Австрийските инвеститори в момента се облажват главно в приватизационните сдлеки на страни като Румъния, България и Сърбия. Няколко руски издания съобщават, за влизането в експлоатация на част от от атомната електроцентрала Тянвън в Китай. Агенция Риа Новости, както и сайта Русланд .Ру пишат в тази връзка, че руската компания Атомстройекспорт в момента строи атомни електроцентрали в Иран, Китай, Индия и България. Руският вестник “Комерсант” помества информации за приватизацията на Тец Варна под заглавие “ България не дава “Варна” на руските Обединени енергийни системи. Германски вместници като Зюддойче и Франкенхост съобщават за покупката на българската Унионбанк от Баварската Ландесбанк.
И накрая нещо по повод франкофонията в България. В доста сатиричен аспект седмичникът “Ди Цайт” пише, че франкофонското движение е голямата “самозаблуда” на французите, в името на която е създадена и организацията на франкофонските страни – словом и цифром – 57 на брой, в които – според Цайт” има такива видни френскоговорящи нации като България, Словения, Египет, Виетнам и Албания. Загубата на френските колонии – според изданието – бавно но сигурно се превръща в оперета.
Permalink http://p.dw.com/p/AuF0